



ДО 
АКАД. ХРИСТО БЕЛОЕВ
ПРЕДСЕДАТЕЛ НА 
ОБЩИНСКИ СЪВЕТ – РУСЕ

ОТГОВОР
НА ПИТАНЕ НА 
Г-ЖА ЕЛЕОНОРА НИКОЛОВА, 
ОБЩИНСКИ СЪВЕТНИК ОТ ГРУПАТА НА 
КОАЛИЦИЯ СДС
с рег. индекс № 06-01-292/06.07.2026 г.
и вх. №ОбС-940/06.07.2026 г. в Общински съвет – Русе


УВАЖАЕМИ ГОСПОДИН БЕЛОЕВ,

На основание чл. 105, ал. 1 от Правилника за организацията и дейността на Общински съвет – Русе, неговите комисии и взаимодействието му с общинска администрация, и във връзка с чл. 33, ал. 1, т. 4 от Закона за местното самоуправление и местната администрация, представям писмен отговор на питането Ви с рег. индекс № 06-01-940/06.07.2026 г.:
С Решение №680, прието с Протокол №23/24.07.2025 г. на Общински съвет – Русе е приета Общинска стратегия за личностно развитие на децата и учениците на територията на Община Русе (2025-2027). В изпълнение на разпоредбата на чл. 197, ал. 3 от Закона за предучилищното и училищното образование (ЗПУО) ежегодно се приема план за изпълнение на дейностите по стратегията, който в съответствие с изискванията на закона предварително се съгласува с началника на Регионалното управление на образованието – Русе.
 В питането Ви сте посочили мерките заложени в приетия План за 2025 г., съгласно Решение №733, прието с Протокол №24/16.09.2025 г. на Общински съвет – Русе. Едновременно с това с Решение №965, прието с Протокол №33/30.04.2026 г. на Общински съвет – Русе е приет Годишен план на дейностите за подкрепа за личностно развитие за 2026 г. за изпълнение на Общинска стратегия за личностно развитие на децата и учениците на територията на община Русе (2025-2027), който се изпълнява към момента. При изготвянето на отчета за 2025 г. е обобщена информацията от всички институции имащи отношение към приобщаващото образование. Същият е представен на областния управител на Област – Русе, съгласно изискването на Областната стратегия.  Предвидените в плана мерки са съвкупност от дейности, чието изпълнение следва да доведе до постигане на поставените в стратегията оперативни цели. Извършването на оценка на индивидуалните потребности на децата е само първата от планираните общо 5 дейности заложени по Мярка 1. При изпълнението на заложените индикатори по дейностите е от значение съвместна работа между екипите, както в детската градина/училището, така и в Регионалния център за подкрепа на процеса на приобщаващото образование (РЦПППО). По подобен начин в плана са определени и очакваните резултати на останалите заложени оперативни цели – не индивидуално за конкретната дейност по дадена мярка и за конкретен случай или детско заведение, а общо цялостната подкрепа за личностно развитие на децата и учениците в Община Русе. Планираните дейности са в резултат на изготвени отчет за 2025 г. с описание на дейностите и очакваните резултати, посочени са срокове, финансиране и отговорни институции на местно ниво за осигуряване на подкрепа за личностно развитие, описани в перспективите от Общинската стратегия, въз основа на изводите в анализа, стратегическите и оперативни цели, необходимите мерки и дейности в областта на подкрепата за реализиране на поставените цели.
По данни от НЕИСПУО разпределението на децата на ресурсно подпомагане в ДГ „Радост“ по учебни години е както следва: 2021/2022 – 36 деца, 2022/2023 – 30 деца, 2023/2024 – 19 деца, 2024/2025 – 16 деца и 2025/2026 – 12 деца, при същата численост на персонала и наличието на щатен психолог, логопед и ресурсен учител. Директорите на ДГ, в качеството си на работодатели, изготвят длъжностните разписания на персонала и утвърждават поименните разписания на длъжностите, съгласно чл. 31, ал.1, т. 12 от  Наредба №15 от 22.07.2019 г. за статута и професионалното развитие на учителите, директорите и другите педагогически специалисти. Във връзка с постъпила в Община Русе жалба от членовете на екипа за подкрепа на личностното развитие в ДГ „Радост“, понастоящем в образователната институция се извършва проверка за изясняване на фактите и обстоятелствата в жалбата. 
Видно от горепосоченото Община Русе и образователните институции продължават активната си политика за подкрепа на личностното развитие. Разпоредбата на чл. 190, ал. 3, т. 2 от ЗПУО изрично регламентира, че когато една детска градина или училище няма възможност да осигури нужния специалист (логопед, психолог или ресурсен учител), директорът задължително изпраща заявление до РЦПППО, за да бъде осигурен такъв. От своя страна в чл. 74 от Наредбата за приобщаващото образование е уредено задължението на РЦПППО да осигуряват ресурсни учители, логопеди и психолози за детските градини и училищата, които не могат самостоятелно да ги осигурят на щат. 
При приемането на Общинската стратегия общо в десет от детските градини в Община Русе има назначени на щат един или няколко специалисти (ресурсни учители, психолози/педагогически съветници, логопеди), които предоставят обща и допълнителна подкрепа за личностно развитие на учениците. Останалите образователни институции, в които няма назначени специалисти, допълнителната подкрепа се предоставя от РЦПППО – Русе. По този начин се осигурява кадровата обезпеченост и се задоволяват нуждите за предоставяне на обща и допълнителна подкрепа за личностно развитие на учениците.
Уверявам Ви, че дори и да се наложи промяна на специалистите, осъществяващи обща и допълнителна подкрепа, в съответната детска градина или училище, това няма да се отрази на изпълнението на Общинската стратегия и приетия годишен план за нейното изпълнение.
 

С уважение, 

ЕНЧО ЕНЧЕВ
За Кмет на Община Русе
(Съгл. Заповед №РД-01-2537/13.07.2026 г.)

